Зэуэ къулеищэ мэхъу
Уи нэсып къыщикIынур пщIэнукъым. Нэхъыбэм ар къыщыхъур зыкIи упэмыплъауэщ. Апхуэдэу имыщIэххэу Воронеж щыщ цIыхухъум щэкIуэгъуэм и 5-м лотореемкIэ къихьэхуащ сом мелуан 506-рэ.
Апхуэдизу ехъулIа иджыри къэс урысейхэм яхэтакъым. Ахъшэр зи насып къикIам къыщратыжынур Москва и Лоторее центрырщ. Iуэхум и къызэгъэпэщакIуэхэм зи насып къикIар хэIущIыIу ящIыркъым: абы къихьэхуар ахъшэшхуэ дыдэщ икIи зыгуэрхэр «дэгуэшэну» хуеинкIэ хъунущ.
— Фигу къэдгъэкIыжынщи, къэралыр абы дэгуэшэнущ: Урысейм къыщахьэху псоми налогыу щыхагъэкIын хуейщ процент 13, — жиIащ Федеральнэ налог IэнатIэм и щIыналъэ къудамэм и пресс-секретарь Гординэ Еле- нэ. — НасыпыфIэм къэралым иритын хуейщ сом мелуан 65-рэ мин 780-рэ. Абы апхуэдэу игъэхьэзырын хуейщ псынщIэ дыдэу къыIэрыхьа ахъшэшхуэр къыздикIар къэзыгъэлъагъуэ декларацэр.
Гребенкинэ Аннэ,
Левшаков Виктор.
«Комсомольская правда»
